**DUNAFÖLDVÁR VÁROS ÖNKORMÁNYZATA**

**FELHÍVÁSA**

**Bursa Hungarica Felsőoktatási Önkormányzati Ösztöndíjpályázatra**

 **2024.**

A Kulturális és Innovációs Minisztérium megbízásából a Nemzeti Kulturális Támogatáskezelő **nyílt pályázat** keretében meghirdette a **Bursa Hungarica Felsőoktatási Önkormányzati Ösztöndíjpályázatot.** Az ösztöndíjpályázaton belül „A” és „B” típusú pályázat került kiírásra az alábbiak szerint:

A program keretében olyan szociálisan hátrányos helyzetű felsőoktatásban résztvevő hallgatóknak folyósítható az ösztöndíj, akik a **települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) teljes idejű (nappali tagozatos) képzésben vesznek részt.**

* **„A” típusú pályázat: 10 hónap, két egymást követő tanulmányi félév**

 **-** a 2023/2024. tanév második (tavaszi), illetve a 2024/2025. tanév első (őszi) féléve – a felsőoktatási intézménnyel hallgatói jogviszonyban lévő hallgatók számára,

* **„B” típusú pályázat: 3x10 hónap, hat egymást követő tanulmányi félév**

 **-** (2024/2025. tanév, a 2025/2026. tanév és a 2026/2027. tanév) – a 2023/2024. tanévben utolsó éves, érettségi előtt álló középiskolás, vagy felsőfokú végzettséggel nem rendelkező, felsőoktatási intézménybe felvételt még nem nyert érettségizettek részére és a 2024/2025. tanévtől kezdődően a nemzeti felsőoktatásról szóló 2011. évi CCIV. törvény 1. mellékletében szereplő felsőoktatási intézmény keretében **teljes idejű (nappali munkarend**) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

**Nem részesülhet ösztöndíjban az a pályázó, aki:**

* honvéd tisztjelölt, rendvédelmi oktatási intézmény tisztjelöltje, a Magyar Honvédség hivatásos és szerződéses állományú, valamint a rendvédelmi feladatokat ellátó szervek hivatásos állományú hallgatója, a rendészeti képzésben részt vevő ösztöndíjas hallgató;
* doktori (PhD) képzésben vesz részt;
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt;
* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett;
* aki a pályázat benyújtását megelőző három naptári éven belül az államháztartás alrendszereiből juttatott valamely támogatással összefüggésben a támogatási szerződésben/támogatói okiratban/ösztöndíjszerződésben foglaltakat önhibájából nem vagy csak részben teljesítette.

**A pályázati űrlapot az EPER-Bursa rendszerben kitöltve, véglegesítve, onnan kinyomtatva, aláírva a Polgármesteri Hivatalhoz (7020 Dunaföldvár, Kossuth Lajos utca 2.) kell benyújtani személyesen vagy postai úton.**

**A pályázat mellékleteként Dunaföldvár Város Önkormányzata Bursa Hungarica Felsőoktatási Önkormányzati Ösztöndíjpályázat elbírálásának rendjéről szóló Szabályzat 1., 2. számú mellékletében meghatározott** [**jövedelem- és vagyonnyilatkozat**](https://dunafoldvar.hu/storage/media/files/kozerdeku/jovedelem-es-vagyonnyilatkozat-kotelezo-melleklet.pdf) **kitöltése is szükséges a pályázat benyújtásához, mely a** [**www.dunafoldvar.hu**](http://www.dunafoldvar.hu) **oldalról letölthető vagy átvehető a Dunaföldvári Polgármesteri Hivatalban (1. sz. iroda, ügyintéző: Baráthné Ruzicska Erika, 06/75/541-550/164.mell.,** **barathne@dunafoldvar.hu****).**

**A részletes pályázati kiírás megtalálható a** [**www.dunafoldvar.hu**](http://www.dunafoldvar.hu) **oldalon.**

**A pályázat rögzítésének és az önkormányzathoz történő benyújtásának határideje:**

**2023. november 3.**